Colombe
Colombe je drama u četiri čina Jeana Anoouilha napisana 1950. godine, a premijerno izvedena 10. veljače 1951. u pariškom Théâtre de l'Atelier; premijernu izvedbu režirao je i priredio André Barsacq, Anouilhov dugogodišnji suradnik, a kojemu je to bila pretposljednja suradnja s Anouilhom (Barsacq će dvije godine kasnije uprizoriti i kronološki raniju dramu, Médée, što će im biti posljednja suradnja), koji je već ranije započeo suradnju s drugim režiserima, posebice Rolandom Piétrijem. Razlog prekida suradnje bilo je Barsacqovo okretanje prema avangardnom teatru, kojeg Anouilh nikada nije prigrlio. 

Radnja se inicijalno vrti oko egoistične glumice bez majčinskih kvaliteta, koja se mora suočiti s povratkom svoga sina, Juliena, koji je pak ljubomoran na svog brata, Armanda, kojemu je majka uvijek posvećivala previše pažnje. Julien je odlučio izbjeći tri godine obveznog vojnog roka koje ga očekuju, napustivši tako svoju naivnu i podređenu suprugu, Colombe. Međutim, Julienova majka odluči zaposliti Colombe u svom teatru, nakon čega ona konačno realizira vlastito "ja", postaje samosvjesna žena i napušta Juliena. 

Colombe je drama iz niza "blistavih komada", premijerno tiskana 1951. godine u sklopu niza što ga je objavio Éditions de la Table Ronde. Kao i u ranijim dramama iz ovog niza, posebice La Répétition ou l'Amour puni, Anouilh je koristio tehniku "teatra u teatru", što je bio jedini postupak avangardne i moderne drame kojega je on prihvatio u svom radu.

Djela Jeana Anouilha
Drame 1950.